b'\n_START_ARTICLE_\nAune Paulin\n_START_PARAGRAPH_\nAune Orvokki Paulin (1. kes\xc3\xa4kuuta 1925 Helsinki \xe2\x80\x93 27. hein\xc3\xa4kuuta 2007) oli suomalainen naivistinen taidemaalari ja kuvataiteilija, joka toimi pitk\xc3\xa4\xc3\xa4n my\xc3\xb6s animaattorina._NEWLINE_Paulin opiskeli Taideteollisessa keskuskoulussa 1944\xe2\x80\x931948 ja debytoi taiteilijana Helsingiss\xc3\xa4 1972. H\xc3\xa4nen t\xc3\xb6it\xc3\xa4\xc3\xa4n oli esill\xc3\xa4 useissa koti- ja ulkomaisissa n\xc3\xa4yttelyiss\xc3\xa4. Paulin ty\xc3\xb6skenteli mallisuunnittelijana R\xc3\xb6rstrand AB:n posliinitehtaalla Ruotsissa 1950-luvulta ja teki sielt\xc3\xa4 Suomeen palattuaan animaatioelokuvia koko 1960-luvun. Kokop\xc3\xa4iv\xc3\xa4iseksi taidemaalariksi h\xc3\xa4n ryhtyi 1970-luvun alussa. Paulinin kuvataideteoksia on julkaistu postikortteina ja muina painotuotteina ja kirjojen kuvituksena. H\xc3\xa4n on my\xc3\xb6s suunnitellut muun muassa tapetteja.'